Šiaulių gidas

Viktoras Balykov jubiliejinis „stand up“ pasirodymas
2023-04-13 20:00 (Europe/Helsinki) | Šiaulių kultūros centro Kamerinė salė (Aušros al. 31)
Balandžio 13 d. 20 val. Šiaulių kultūros centre vyks Viktoro Balykovo „stand up“ pasirodymas.
„Šiauliai! 6 metai scenoje… Kiek daug patirta per tą laiką… Kiek draugų rasta… O kiek ir pamesta… Kelias tikrai buvo vingiuotas ir ne rožėmis klotas…
Visą šią patirtį sudėjau į programą, kad išspausčiau šypseną Jūsų veide“, – į jubiliejinį turą kviečia Viktoras Balykov.
Bus vienas arba du apšildantys komikai.
N-16
Renginio trukmė: ~1.30 val.

Rūtos Ščiogolevaitės koncertas
2023-04-12 18:00 | Šiaulių kultūros centro Didžioji koncertų salė (Aušros al. 31)
Jau balandžio 12 d. į savo gimtuosius Šiaulius atvyksta dailininkė Rūta Ščiogolevaitė. Savo klausytojus ji pakvies į įspūdingą koncertą „Visada tave mylėsiu – Whitney Houston!“ Šiaulių kultūros centre. Tai unikali galimybė išgirsti, kokį priėjimą prie laurais apipintos ir niekuomet iš atminties neišblėstančios amerikiečių pop žvaigždės rado Rūta Ščiogolevaitė ir ištikimi scenos bendražygiai – pianistas Paulius Zdanavičius ir būgnininkas Martynas Lukoševičius. Drauge jie surengs jaukų ir pavasariškai jausmingą koncertą!

Bilietai jau prekyboje.

Spektaklis „Kažkas čia ne taip“
2023-04-11 18:00 | Šiaulių kultūros centro Didžioji koncertų salė (Aušros al. 31)
Sveiki atvykę į ambicingą pjesės „Žmogžudystė Haveršamo dvare“ pastatymą! Taip, jūs supratote teisingai: atvykote į spektaklį, kurio metu bus kuriamas… spektaklis. Labai nuoširdi, bet nevisai vykusi Kornlio universiteto dramos draugijos aktorių komanda turi užduotį pristatyti žiūrovams detektyvinę istoriją, tačiau nuo pat pirmos akimirkos juos ištinka visa lavina nesėkmių: neatsidaro durys, griūna dekoracijos, lūžta baldai, ne laiku užgęsta šviesos, iš galvos išgaruoja išmoktas tekstas, o dar kažkas ir sąmonės netenka… Ar visiškos sumaišties sūkuryje spektaklio herojai sugebės atskleisti mistiškos žmogžudystės paslaptį bei viską sugrąžinti į savas vietas?
Fenomenali komedija „Kažkas čia ne taip“ vadinama vienu populiariausių Brodvėjaus spektaklių. Tai ilgiausiai rodoma komedija West End‘o istorijoje. Be gausybės įvairių laimėjimų, 2015 m. šis spektaklis prestižiniuose Laurence Olivier apdovanojimuose pripažintas geriausia nauja komedija.
Pastatymas, kuriame gausu siužeto vingių, specialiųjų efektų, unikalių techninių sprendimų sužavės net ir patį išrankiausią komedijų gerbėją. Galime lažintis, kad nuo pirmos iki paskutinės šio spektaklio akimirkos kvatosite susiėmę už pilvų!
Renginio trukmė: ~2.20 val. (su pertrauka)

Bėgimas kilimo-tūpimo taku Runway Run’23
2023-04-08 10:00 - 13:00
Lietuvos kariuomenės Karinių oro pajėgų Aviacijos bazėje 2023 metų balandžio 8 dieną vyks vienas unikaliausių bėgimų Lietuvoje Šiaulių karinio aerodromo kilimo – tūpimo taku „Runway Run‘23!
Runway Run‘23 – tai unikalus, vienintelis toks Lietuvoje bėgimas kilimo – tūpimo taku, kuriuo kyla ir leidžiasi Lietuvos Karinių oro pajėgų orlaiviai kartu su NATO Baltijos šalių oro policijos misiją vykdančiais sąjungininkų naikintuvais. Šio bėgimo tikslas priminti, kad esame stipriausio karinio aljanso NATO dalimi jau 19-ką metų skaičiuojant nuo kovo 29 d.
Kartu su Lietuvos kariais, bėgs mūsų sąjungininkai, organizacijos, sporto klubai, mokymo įstaigos, pavieniai entuziastai bei visi norintys nuo jauniausio iki vyriausio.
Bėgimo metu kilimo-tūpimo takas nusispalvina nacionalinės atributikos spalvomis ir veda finišo link. Bėgimo distancija – 3000 metrų. Atstumą įveikti galima bėgant ar einant, svarbiausia – kartu ir viena kryptimi.
Renginio metu galėsite susipažinti su Lietuvos Kariuomenės Karinių oro pajėgų naudojamais kariniais orlaiviais, NATO Oro policijos misiją vykdančiais Portugalijos ir Rumunijos naikintuvais F-16, taip pat pilotais, pamatyti Lietuvos kariuomenės karinę ekspoziciją, naudojamą ginkluotę, ekipuotę, techniką bei galėsite užduoti rūpimus klausimas apie nuolatinę privalomąją pradinę karo tarnybą.
Kiekvienas sėkmingai įveikęs distanciją bus apdovanotas unikaliu Lietuvos Karinių oro pajėgų bėgimo „Runway Run‘23“ suvenyru bei pavaišintas bandele.
Renginio metu klausysime DJ Mamania ritmų ir Vido Bareikio koncerto!

Tikslinė informacija:
Data: 2023 m. balandžio 8 diena;
Vieta: Lietuvos kariuomenės Karinių oro pajėgų Aviacijos bazė (Įėjimas per senąjį automobilių turgų);
Laikas: vartai atsidaro 10:00 val.;
Karinė ekspozicija: nuo 10:00 val.;
Išvykimas į starto vietą: nuo 11:00 iki 11:50 val.;
Startas: 12:00 val.;
Koncertas: 13:00 val.;
Renginio pabaiga: 14:00 val.
Papildoma informacija:
Daiktų saugykla: ne;
Persirengimo vietos: ne;
Apšilimo teritorija Starto vietoje: taip;
Tikrinimas įeinant į karinę teritoriją: taip.
Dviračių rakinimo tvorelės: taip (pasirūpinkite spynomis):
P.S.
Renginys tinka neįgaliesiems.
Keturkojus draugus palikite namie, nes keliamas naikintuvų triukšmas gyvūnams kelia stresą.

Donatas Montvydas "2057"
2023-04-07 20:00 | Šiaulių arena
Didžiausias šių metų šou Lietuvoje „2057” atkeliauja į Šiaulių areną.„2057“ – tai garsiai nuaidėjusio praėjusių metų „1987“ šou tęsinys.
D. Montvydas teigia, kad yra dėkingas gyvenimui jog turi galimybę pildyti šias svajones ir parodyti aukščiausio lygio šou atėjusiems žiūrovams.
BILIETAI
„Savo klausytojams noriu suteikti geriausią, ką galiu duoti, kažką nepamirštamo, dėl ko atėję norėtų sugrįžti, o praleidę lauktų kitų metų”.Šiaulių arenoje balandžio 7 dieną skambės ne tik visų pamilti hitai „17”, „Kol vakaras ilgas”, „Nieko verta”, „Norim dar”, bet ir dar negirdėtos, specialiai kurtos dainų aranžuotės, kurias pastiprins ypatingas ir kruopščiai ruošiamas lazerių šou, kurio Šiaulių arenai dar neteko matyti.Donatas Montvydas įspūdingą šou ruošia su profesionaliausių šokėjų komanda, kuri yra tapusi atlikėjo vizitine kortele. Specialiai kuriama scenografija, bei įvaizdžiai perteiks naujai pastatytas choreografijas.
Milžiniškos kinetinės platformos bei specialiai kurtos vizualizacijos nukels į “2057”.
Artėjant koncertui atlikėjas žada atskleisti vis daugiau intriguojančių pasirodymo detalių.Grandiozinis Donato Montvydo šou Šiaulių arenoje – Balandžio 7 dieną, 20 val.

Respublikinis liaudiškų šokių festivalis-konkursas „Šokis mus jungia“
2023-04-07 14:00 - 17:00 | Šiaulių kultūros centro Didžioji koncertų salė (Aušros al. 31)
Balandžio 7 dieną 14 val. Šiaulių kultūros centre vyks respublikinis liaudiškų šokių festivalis-konkursas „Šokis mus jungia“.
Renginyje dalyvaus Kauno Santaros gimnazijos tautinių šokių kolektyvas „Santariečiai“, Rygos 25 vid. mokyklos liaudiškų šokių kolektyvas „Pasacina“, Panevėžio V. Žemkalnio liaudies šokių ansamblis „Kanapėlė“, Šilutės Vydūno gimnazijos liaudiškų šokių kolektyvas „Žvilgis“, tautinių šokių kolektyvas „Brėkšta“, šokių studija „Juventa“, Šiaulių miesto Jovaro progimnazijos ir Didždvario gimnazijos vaikų ir jaunimo tautinių šokių ansamblis „Šėltinis“ (meno vad. V. ir R. Laugaliai, G. Šveikauskaitė) ir Šiaulių Juliaus Janonio gimnazijos liaudiškų šokių kolektyvas „Liuoksinis“.
Renginio trukmė: ~2 val.

Jaunimo muzikos grupių festivalis „Sound of art“
2023-04-05 14:00 - 17:00 | Šiaulių kultūros centro Pramogų salė „Maksas“ (Aušros al. 31)
2023 m. balandžio 5 d. 14 val. startuoja Jaunimo muzikos grupių festivalis „Sound of Art“. Ilgai laukta jaunųjų muzikos žvaigždžių šventė vyks Šiaulių kultūros centro pramogų salėje „Maksas“ (Aušros al. 31).
„Ne taip dažnai vienoje scenoje susitinka rock, pop, jazz, rap ir akademinė muzika, todėl visų laukia išskirtinė galimybė išgirsti ir pajausti ateities muzikos išskirtinumą ir unikalumą“, – sako festivalio sumanytojos Muzikos studijos „En-den-du“ vadovės Stanislava Rusevičienė ir Laura Dudnikienė.
Festivalyje dalyvaus pradedančios ir jau laimėjimus nuskynusios, didelį gerbėjų ratą turinčios šalies gimnazijų, progimnazijų, muzikos, meno mokyklų įvairios sudėties instrumentinės ir vokalinės-instrumentinės jaunimo muzikos grupės iš Utenos, Kaišiadorių, Mažeikių, Radviliškio, Pakruojo, Kuršėnų, Nemenčinės ir Šiaulių miesto.
Ateik, paklausyk, palaikyk, šok, dainuok ir nesustok!
Renginio trukmė: ~2 val.
Organizatoriai – Muzikos studija „En-den-du“ ir Šiaulių menų mokykla.

Interaktyvus spektaklis vaikams „Konstruktor City“
2023-04-04 18:00 | Šiaulių kultūros centro Didžioji koncertų salė (Aušros al. 31)
Balandžio 4 d. 18 val. Šiaulių kultūros centro Didžiojoje koncertų salėje bus rodomas interaktyvus spektaklis vaikams „Konstruktor City“ su pilno ūgio lėlėmis.
„Lego“ yra vienas iš labiausiai mėgstamų žaidimų tarp vaikų visame pasaulyje. Ir Lietuva jokiu būdu nėra išimtis! Vaikams organizatoriai paruošė teatralizuotą Lego miesto gyventojų nuotykių versiją. Lego konstruktoriai yra super-konstruktoriai, kurie patinka ir vaikams, ir jų tėvams. Jaunieji žiūrovai, berniukai ir mergaitės, labai mėgsta pasakas ir magiją. O kas bus, jei Lego miesto gyventojai bus perkelti į pasaką?
Siužetas:
Lego mieste šiandien tikra šventė – visi ruošiasi smagiausioms pramogoms! Miesto gyventojai pakvietė draugus į vakarėlį. Emetas ir Liusi yra geriausi draugai, jie paruošė nuostabų vakarą miestui ir beveik prieš laikrodžio rodyklę parodė tiksliai 12:00, kai staiga užgęsta šviesa, tamsiosios piktadarių jėgos įsiveržia į šventę ir pagrobia Liusi.
Emetui su draugais teks patirti daug sunkumų ir išbandymų. Jam į pagalbą ateina Lego miesto gyventojai, nepagaunami nindžiagai, ir šventės svečiai – robotai transformeriai! Jie visi turi kovoti su pagrindinėmis blogio jėgomis.
Kad išgelbėtų Liusi, malonios ir sąžiningos širdies vyras, nuoširdžiai mylintis Liusi, turėjo stoti į mūšį su kraujo ištroškusiu voru! Emetas meta iššūkį vorui, nugali jį savo gera širdimi ir draugų pagalba.
Pagaliau Liusi grįžta su Emetu, o Lego miestas vėl yra pats linksmiausias ir šventiškiausias miestas.
Spektaklio trukmė: 1 valanda 30 minučių.
Renginys su pertrauka.
Amžius: 1-10 metų.
Vienam vaikui iki 3 metų įėjimas nemokamas su lydinčiu tėveliu.

Edukacinis užsiėmimas suaugusiesiems „Su pavasariu!“
2023-04-03 18:00 | Šiaulių kultūros centro Amatų dirbtuvės (Aušros al. 31)
Šiaulių kultūros centras kviečia į Keramikos studiją suaugusiesiems. Užsiėmimų metu, padedant profesionaliam keramikui, bus galima įgyvendinti savo kūrybinius sumanymus, įgyti naujų įgūdžių ir patirti teigiamų emocijų. Ši veikla susideda iš dviejų užsiėmimų. Per pirmąjį užsiėmimą bus lipdoma bei dekoruojama, per antrąjį – glazūruojama. Keramikos studija atvira ir pradedantiesiems, ir pažengusiems keramikos gerbėjams.
Artėjant šv. Velykoms siūlome nusilipdyti smagų, keraminį, stilizuotą indelį-kiškį. Unikaliam darbui pagaminti bus naudojamas baltas molis. Rankų darbo vienetinis gaminys bus ne tik funkcionalus daiktas, bet ir išskirtinė dekoracija šv. Velykų stalui papuošti. Užsiėmimo metu pasigaminsite 1 indelį.
Antras užsiėmimas, kurio metu bus glazūruojama, vyks balandžio 12 d.
Vieno užsiėmimo trukmė: ~2 val.
Dalyvių skaičius: nuo 5 iki 15
Kaina 1 asmeniui už du edukacinius užsiėmimus:

be auksavimo 24 Eur
su auksavimu 30 Eur

Į kainą įskaičiuotos visos lipdymui ir glazūravimui reikalingos priemonės.
Būtina registracija tel. +370 678 53 171, el. p. vaida.dambrauskiene@siauliukc.lt
Edukacinis užsiėmimas skirtas tik suaugusiesiems.
Bus gaminamas 1 indelis.
Darbų atsiėmimas: po paskutinio apsilankymo ~ 2 savaičių laikotarpyje.

Miuziklas „Paryžiaus katedra“
2023-04-01 18:00 | Šiaulių kultūros centro Didžioji koncertų salė (Aušros al. 31)
Miuziklas „Paryžiaus katedra“ sukurtas pagal klasikos vertybe tapusio Viktoro Hugo romaną, išleistą 1831 m. Tai istorija apie meilės ir aistros draskomą jaunos čigonės Esmeraldos širdį, apie blogio ir gėrio kovą, apie rūpestį ir atsidavimą, puikybės ir dorovės akistatą. Esmeraldos likimas tragiškas, tačiau amžina meilė ir tyri jausmai jai kuproto varpininko Kvazimodo širdyje išlieka rusenti iki gyvenimo pabaigos.
Renginio trukmė: ~2 val. (su pertrauka)

Grupės „DAR“ koncertas
2023-03-30 18:00 | Šiaulių kultūros centro Didžioji koncertų salė (Aušros al. 31)
Kovo 30 d. Šiaulių kultūros centre vyks grupės „DAR“ koncertas.

Grupė „DAR“ mini 10-tąjį gimtadienį ir kviečia visus lietuviškos muzikos mylėtojus švęsti kartu!

Kviečiame į šilčiausiomis emocijomis pripildytą koncertinę programą, kurios metu išgirsite per dešimtmetį kruopščiai atrinktų, pačių ryškiausių lietuviškų hitų bei autorinių dainų puokštę. Tai tarsi kelionė laiku, kurios metu naujomis, netikėtomis spalvomis ir originaliu pateikimu suskambės visiems puikiai pažįstami legendiniai kūriniai.

Kiekvienas koncertas – nepamirštama šventė, kurią sukursime kartu su Jumis!

Tas jausmas… kai norisi DAR!

Renginio trukmė: ~1,5 val.

Susitikimas su Nacionalinės kultūros ir meno premijos laureatu Rimvydu Stankevičiumi
2023-03-30 17:00 | P. Višinskio viešoji biblioteka
Kovo 30 d., ketvirtadienį, 17 val. Šiaulių apskrities Povilo Višinskio viešosios bibliotekos Didžiojoje skaitykloje Lietuvos nacionalinės kultūros ir meno premijos laureatas, prozininkas, eseistas Rimvydas Stankevičius pristatys naujausią savo poezijos knygą „Įsitvėrimai“ (2022).

Renginyje dalyvaus autorius Rimvydas Stankevičius ir aktorius Andrius Bialobžeskis.

Dešimtojo Rimvydo Stankevičiaus poezijos rinkinio „Įsitvėrimai“ išskirtinumas viso autoriaus ankstesnio poetinio kelio kontekste ir yra tai, kad ši knyga yra apie „šiapus“. Be abejo, įprastas metafizinis matmuo eilėraščiuose niekur nedingsta, nes gera poezija jį privalo turėti, tačiau šios knygos semantinis laukas ir veiksmo vieta yra ne pomirtinis pasaulis, ne abstrakti kosminė ar metafizinė erdvė, o tai, kur kasdien leidžiame laiką ir ką visuotinai vadiname tikrove. Šią knygą būtų netgi galima pavadinti biografine, jei tik poezija apskritai geba tokia būti.

Organizatorė – Šiaulių apskrities Povilo Višinskio viešoji biblioteka.

Šokių vakaras. Groja Vytautas Kosmauskas
2023-03-26 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2023 m. kovo 26 d. 17 val.

4 Eur

Kovo 26 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Vytautas Kosmauskas.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~1,5 val.

Mugė „Turime Tau darbą!“
2023-03-26 12:00 - 17:00 | Šiaulių arena
„Turime Tau darbą!“ – pirmoji Lietuvoje mugė, skirta darbuotojams ir darbdaviams iš visų veiklos sričių!
Pagrindinis mugės tikslas – padėti įmonėms efektyviai pristatyti turimas laisvas pozicijas ir pritraukti naujus darbuotojus, o darbo ieškantiems asmenims – be ilgų virtinių „online“ darbo pokalbių susitikti su potencialiu darbdaviu ir jį išsirinkti.
Suteikti sąlygas kursus ir mokymus rengiančioms įstaigoms ar asmenims pristatyti savo paslaugas ir kartu supažindinti fizinius asmenis su kompetencijų ugdymo galimybėmis.
Kviečiame apsilankyti mugėje jei:

ieškote darbo;
norite keisti profesiją / kryptį;
norite sužinoti apie konkrečios įmonės darbo specifiką;
Jums įdomi darbo rinka ir jos galimybės.

Mugės dalyvius paskelbsime netrukus!
Mugė vyks kovo 26 dieną, Šiaulių arenoje.
Norintiems dalyvauti ir pristatyti savo įmonę, registracija: www.turimetaudarba.lt
Įėjimas nemokamas. Renginyje bus fotograjuojama ir filmuojama.

Mados ir grožio mugė DESIGN FOR LIFE
2023-03-26 10:00 - 17:00 | Šiaulių arena
Ką naujo šį sezoną sukūrė Lietuvos mados ir grožio prekių ženklai? Kokios šio pavasario ir ateinančios vasaros tendencijos? Kuo pasipuošime? Patinka nuolaidos?
Visa tai gyvai ir dar daugiau – KOVO 26 d., Šiaulių arenoje.
Joje Tavęs lauks:
• Lietuvos mados ir grožio kūrėjai;
• stilingai drabužiai ir jų deriniai tiek laisvalaikiui, tiek į šventę;
• aksesuarų gausa tiek moterims, tiek vyrams;
• kosmetikos ir grožio priemonių naujienos;
• gausus asortimentas vaikams: drabužiai, aksesuarai, žaislai, dovanų idėjos;
• jaukių bei stilingų namų interjero detalėmis;
• dovanos ir kiti malonūs siurprizai.
PASIŽYMĖKITE DATĄ – kovo 26 d., nuo 10 iki 17 valandos.
ĮĖJIMAS NEMOKAMAS.
DESIGN FOR LIFE – didžiausias keliaujantis mados renginių ciklas Lietuvos miestuose, suburiantis virš 100 unikalių kūrėjų, stiliaus žinovų ir grožio prekių atstovų.

Interaktyvus spektaklis-šou vaikams „Šunyčiai kompiuterinio žaidimo labirintuose“
2023-03-25 12:00 | Šiaulių kultūros centro Didžioji koncertų salė (Aušros al. 31)
Niekam ne paslaptis, kad šunyčiams, kaip ir vaikams, labai patinka kompiuteriniai žaidimai. Tačiau vienas šuniukas Maršalas niekaip negali jiems atsispirti ir nejaučia saiko. Jis nori juos žaisti visur ir visada. Šunyčiui tampa neįdomūs draugai, namai ir visa supanti aplinka. Tad vieną dieną jį pagrobia kompiuterinių žaidimų vampyrai…
Šunyčių komanda nedelsiant leidžiasi gelbėti draugo. Jiems teks prašyti superherojų pagalbos įveikiant žaidimo labirintus, gelbėjant didžiąją pandą bei akis į akį susiduriant su paslaptinguoju drakonu.
Tai visiškai nauja istorija iš šunyčių gelbėtojų komandos gyvenimo, praturtinta muzikos, šviesų ir vaizdo projekcijų.
Vaikams iki 3 m. (neužimant papildomos vietos, su suaugusiojo priežiūra) įėjimas nemokamas.
Renginio trukmė: ~1 val.

Jubiliejinis šou „Visų laikų auksiniai hitai“
2023-03-23 18:00 | Šiaulių kultūros centro Didžioji koncertų salė (Aušros al. 31)
Kovo 23 d. 18 val. Šiaulių kultūros centrą sudrebins grupės „Hiperbolė“ legenda, dainų autorius ir atlikėjas – Viktoras Prapras.
Šou „Visų laikų auksiniai hitai“ – tai dainų, šokio ir muzikos „fiesta“, kurioje skambės visų laikų gražiausi grupės „Hiperbolė“ kūriniai. Gerai žinomi hitai su kuriais užaugo jau kelios muzikos mylėtojų kartos, daugeliui primins jaunystę, gražiausius išgyvenimus bei dar kartą pakvies patirti teigiamas emocijas.
Šiame nuotaikingame šou džiugins koncerto svečiai– TV projekto „Šok su žvaigžde“ dalyviai, o išskirtinis maestro Viktoro Prapro pasirodymas nepaliks abejingų.
Gerą nuotaiką garantuojame!
Renginio trukmė: ~1,5 val.

Humoro, magijos ir muzikos vakaras
2023-03-22 18:00 | Šiaulių kultūros centro Kamerinė salė (Aušros al. 31)
Kovo 22 dieną 18 val. Šiaulių kultūros centre vyks humoro, magijos ir muzikos vakaras.
Pirmą kartą gyvai ponia su rankšluosčiu ant galvos žengs į platųjį pasaulį.
Kartu scenoje pasirodys ir Baltijos šalių rekordininkas, penktas pasaulyje, pradanginęs pastatą nuo žemės paviršiaus, iliuzionistas EMMAGiC bei Gerda Zaptoriūtė – projekto „X-Faktoriaus“ finalistė, išskirtinio balso ir tembro savininkė, kurios pasirodymu pasidalino „XFAKTOR GLOBAL“.
Humoro, magijos ir muzikos vakare laukiami visi.
N-16
Renginio trukmė: ~1,5 val.

Grupės „Ambrozija“ koncertas „Muzikinės piršlybos“
2023-03-21 18:00 | Šiaulių kultūros centro Didžioji koncertų salė (Aušros al. 31)
Kovo 21 d. 18 val. Šiaulių kultūros centro Didžiojoje koncertų salėje vyks grupės „Ambrozija“ koncertas „Muzikinės piršlybos“.
„Žodžiu, šitokios naujienos… rudenį trumpėja dienos, bet ilgesnės daros naktys ir mergiotėms ima sektis“. Vėstant orams, kažkur reikia ieškoti šilumos. O kas labiau sušildys jeigu ne meilė. O kokia gi meilė be piršlybų? O kaip visi žinote, piršlybose įvyksta įvairių netikėtumų, nenumatytų ir netgi komiškų situacijų. Ne veltui liaudyje sakoma, kad piršlio liežuvis be kaulo. Todėl ateikite ir pasiklausykite humoristinių meilės romansų, kuriuos dainuos jūsų geras pažįstamas Bronius – Tata, nuotakų ieškosime su patyrusiu piršliu Beausiu, su ŠEDUVOS BERNAIS „rašysim laiškelį“, NALŠIA panardins į gražiausių romansų sūkurį, o iš SADŪNŲ sužinosim, „Oi kur reiks tas mergas dėt“.
Kiekvienas žiūrovas iš koncerto išeis ir su gera nuotaika, ir su vertingais prizais, ir, galbūt, suradęs naują meilę.
Renginio trukmė: ~2 val.

Humoro vakaras „Pavasario juokeliai“
2023-03-18 18:00 | Šiaulių kultūros centro Didžioji koncertų salė (Aušros al. 31)
Kovo 18 dieną 18 val. Šiaulių kultūros centre laukia humoro vakaras „Pavasario juokeliai“, kurio metu gerą nuotaiką dovanos Lietuvos anekdotų karalius Raimondas Šilanskas, garsiausia Lietuvos pensininkė – Apolonija (Asta Baukutė), vakaro metu muzikuos grupė „Vairas“. Renginio vedėjas – Grafas (Raimondas Bingelis).
Renginio trukmė: ~2 val.

Koncertas „Svingo išdaigos“
2023-03-18 17:00 | Šiaulių kamerinė salė „Polifonija“
Džiazo orkestras „Romuva“, gyvuojantis jau 11 metų, yra daugkartinis Lietuvos pučiamųjų instrumentų orkestrų čempionatų prizininkas ir nugalėtojas. Nuolat dalyvaujantis daugybėje Šiaulių miesto ir respublikinių festivalių, įvairiuose konkursuose ir šventėse. 4 kartus dalyvavo tarptautiniuose bigbendų festivaliuose Šiauliuose su didžiausiomis Lietuvos ir pasaulio džiazo žvaigždėmis. Taip pat, 2022 metų pavasarį orkestras tapo Europos mėgėjų bigbendų čempionato pirmosios vietos laimėtojas Liuksemburge.Dar vienas įdomesnių faktų, susijusių su orkestru, kuris galbūt galėtų ir intriguoti žiūrovus – didžioji dalis muzikantų, kurių yra apie 20, nebaigę muzikos mokyklos ir groti išmoko tik atėję į orkestrą.Koncertas vyks kovo 18 d. 17 val. koncertų salėje ,,Polifonija” (Aušros al. 15, Šiauliai). Įėjimas nemokamas.

Gabrieliaus Vagelio koncertas
2023-03-17 20:00 | Šiaulių arena
Gabrielius Vagelis su grupe sugrįžta į Šiaulius! Kovo 17 d. Šiaulių arenoje charizmatiškasis atlikėjas surengs vieną didžiausių savo solinių koncertų karjeroje.
2022-ieji dainų autoriui ir atlikėjui Gabrieliui Vageliui neabejotinai buvo vieni ryškiausių karjeros metų: subūręs milžinišką fanų bazę, rinkdamas sausakimšas koncertų sales, išleidęs vieną hitą po kito, dainininkas 2023-iuosius pasitiko su dar didesnėmis ambicijomis – užkariauti didžiosios „Eurovizijos“ sceną su savo naujausia daina „Šauksmas“.
Išskirtinis atlikėjo balsas ir jausminga kūryba, susipynusi su elektroninės muzikos garsais, dovanoja užburiančias bei įsimenančias dainas. Koncerto metu išgirsite naujus ir jau puikiai pažįstamus kūrinius, tarp kurių ir vieni didžiausių 2022 m. lietuviškų hitų „Man trūksta dienų“ bei „Man moji“. Nepamirštamas vakaras su Gabrieliumi Vageliu ir jo grupe jau kovo 17 d. Šiaulių arenoje.

Daugiaaukštė absurdo komedija „Liftas į dangų“. BARDAI.LT
2023-03-16 18:30 | Šiaulių dramos teatras
Pagal A. Slapovskio pjėsę
Režisierius – Saulius Bareikis
Scenografas – Vidas Ribokas
Kostiumų dailininkė – Birutė Mikėnaitė – Zorskienė
Šviesų dailininkas – Gabrielius Varnauskas
Kompozitoriė – Monika Zenkevičiūtė – Monikazė

Spektaklio/renginio aprašymas Aktorius, režisierius, pedagogas Saulius Bareikis pristato daugiaaukštę pjesę su rūsiu ir stogu „Liftas į dangų”.
Gimimas ir mirtis, susitikimai ir išsiskyrimai, viltis ir desperacija – visa tai telpa tipiniame miesto daugiaaukštyje. Spektaklis pasakoja septynias juokingas ir liūdnas, naivias ir filosofines istorijas apie tai, kaip kartais žmonėmis sunku žengti žingsnį vienam link kito. Tai septynios novelės apie tarpusavio supratimo stoką ir vienatvę, gyvenimą ir mirtį, atsitiktinumą ir dėsningumą ir, žinoma, apie meilę – tokią įvairiapusę ir tokią nuostabią. Istorijos, tarsi mozaika, papildo viena kitą ir, visai kaip gyvenime, tarpusavyje persipina.
Spektaklio veiksmas vyksta įprastame daugiabutyje, o jis – tarsi mūsų pasaulio atitikmuo. Šiame pasaulyje vaidinamos mažos tragedijos ir didelės dramos, linksmos komedijos ir širdį veriančios melodramos. Vaizduojamas įprastas, tačiau įvairus, nenuspėjamas, sudėtingas gyvenimas, o iš pirmo žvilgsnio rami kasdienybė staiga pasikeičia, kai ribos yra peržengiamos. Viskas trapu…
Spektaklyje dažnas pažins save (tik ar išdrįs?), tarsi per padidinamąjį stiklą pamatys savo ir artimojo baimes bei silpnybes.
,,Mielieji, jeigu gyvenate ir jus kankina neišsprendžiamos problemos – negalite užmigti, išvengti konfliktų su artimaisiais ir panašiai – neskubėkite pas psichoterapiautą… Tiesiog apsilankykite spektaklyje ,,Liftas į dangų”, po kurio, neabejotinai į gyvenimą pažvelgsit kitomis akimis”, – kviečia režisierius Saulius Bareikis.

Romo Dambrausko ir gyvo garso grupės koncertas
2023-03-16 18:00 | Šiaulių kultūros centro Didžioji koncertų salė (Aušros al. 31)
Kovo 16 d. Šiaulių kultūros centre vyks Romo Dambrausko ir gyvo garso grupės koncertas.

Romas Dambrauskas jau nuo 1985 metų vienas žinomiausių pop muzikos atlikėjų Lietuvoje. Būtent tada prasidėjęs profesionalus muzikanto kelias tęsiasi net keturis dešimtmečius.

Per kūrybinės veiklos metus jis sukūrė daugiau nei 120 dainų, iš kurių nemaža dalis tapo žinomais hitais.

Atlikėjas yra išleidęs daugiau nei dvidešimt muzikinių albumų, kompaktinių plokštelių ir DVD.

Tūkstančiai koncertų Lietuvoje ir užsienyje įrodė, kad tikra ir nuoširdi Romo Dambrausko muzika reikalinga įvairiausiam klausytojui.

Renginio trukmė: ~1,5 val.

Nuotykių komedija „Primadonos“
2023-03-13 18:00 | Šiaulių kultūros centro Didžioji koncertų salė (Aušros al. 31)
Dviem draugams, aktoriams Džekui ir Leo, niekaip nepavyksta užkariauti didžiųjų teatro scenų. Netikėtai išgirdę, kad JAV gyvenanti turtinga dama nemenką palikimą užrašys savo seniai matytiems sūnėnams iš Anglijos, jei tik jie spės atvykti su ja atsisveikinti, nusprendžia imtis naujo vaidmens.
Netikėtai paaiškėja, kad jie visai ne sūnėnai, o dukterėčios! Bet ambicingiems vaikinams tai ne kliūtis. Tapę puikiosiomis Maksina ir Stefanija, jie vyksta į JAV susitikti su „savo tetule“. Amerikoje jų laukia daugybė nuotykių, pinigai ir… netikėtai užklupusi meilė. Galų gale Džekui ir Leo reikės pasirinkti – meilė ar pinigai?
Šią garsiąją Brodvėjaus komediją sukūrė Kenas Ludvigas (Ken Ludwig), kurio kūriniai pelnė daugybę teatro apdovanojimų, o pjesės statomos garsiausiose Brodvėjaus ir Westendo scenose.

Šokių vakaras. Groja Algimantas Butnorius
2023-03-12 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2023 m. kovo 12 d. 17 val.

4 Eur

Kovo 12 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Algimantas Butnorius.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~1,5 val.
Dėl bilietų teirautis tel.: +370 683 57 691 arba e. p. kasa@siauliukc.lt.

Edukacinis užsiėmimas „Velykų raštai“
2023-03-12 10:00 | Šiaulių kultūros centro Amatų dirbtuvės (Aušros al. 31)
Kovo 12 d. 10 val. Šiaulių kultūros centre vyks edukacinis užsiėmimas „Velykų raštai“.
Artėjant Velykų šventei kviečiame išbandyti molinio kiaušinio marginimą šalta glazūra ir pasidaryti mielą suvenyrą sau ar dovanėlę savo artimajam.
Renginio trukmė: ~1–1,5 val.
Dalyvių skaičius: nuo 5 iki 25
Kaina 1 asmeniui: 6 Eur, su nuolaida 3 Eur.
Nuolaida taikoma:
moksleiviui, studentui, pensininkui, pateikusiam LR, ES ar tarptautinį ISIC pažymėjimą, Europos jaunimo kortelę; mokytojui, turinčiam tarptautinį ITIC pažymėjimą; ikimokyklinio amžiaus vaikui; vaikų globos namų auklėtiniui; šeimos namų gyventojui; neįgaliajam; socialiai remtinų moksleivių grupei, pateikusiai sąrašą.
Registracija tel. +370 678 53 171, el. p. vaida.dambrauskiene@siauliukc.lt

Koncertas, skirtas Lietuvos nepriklausomybės atkūrimo dienai paminėti
2023-03-11 17:00 | Šiaulių kultūros centro Didžioji koncertų salė (Aušros al. 31)
Kviečiame kovo 11 d. 17 val. Šiaulių kultūros centro Didžiojoje koncertų salėje (Aušros al. 31) švęsti Lietuvos nepriklausomybės atkūrimą.
Mėgautis muzika šventiniame renginyje kvies atlikėja Monika Marija ir Šiaulių bigbendas (meno vadovas ir dirigentas Raitis Ašmanis). Koncerto vedėja Raimonda Sližienė.
Įėjimas su kvietimais! Vietų skaičius ribotas. Kvietimus bus galima pasiimti Šiaulių kultūros centro kasoje nuo vasario 27 d. 9 val.! Kasos darbo laikas: darbo dienomis 9–18 val., savaitgaliais kasa dirba, jei yra renginių. Kasos tel. +370 683 57 691.
Organizatorius – Šiaulių miesto koncertinė įstaiga „Saulė“, partneris – Šiaulių kultūros centras
Renginį finansuoja – Šiaulių miesto savivaldybė.
Renginys bus filmuojamas ir fotografuojamas.

Renginys nemokamas

Lietuvos standartinių ir Lotynų Amerikos šokių čempionatas - pirmenybės
2023-03-11 08:00 - 2023-03-12 17:00 | Šiaulių arena
Kviečiame apsilankyti Lietuvos standartinių ir Lotynų Amerikos šokių čempionate – pirmenybėse ir išvysti nuostabius porų šokių pasirodymus.
Pagrindinė renginio informacija
Nuolaidos: netaikomos
Nemokamai: vaikai iki 6 metų imtinai, neužimantys papildomos sėdimos vietos.
Renginio trukmė :
Pertrauka:
Dėl išankstinių maisto užsakymų renginiams (retoranas, VIP ložės) kreiptis tel. +370 671 34555
Organizatorius: Lietuvos sportinių šokių federacija

Lietuvos vaikų ir moksleivių – liaudies kultūros atlikėjų – konkursas „Tramtatulis“
2023-03-09 14:00 | Šiaulių kultūros centro Oranžinė salė (Aušros al. 31)
Šiaulių kultūros centras, būdamas Lietuvos nacionalinio kultūros centro organizuojamo Lietuvos vaikų ir moksleivių – liaudies kultūros atlikėjų – konkurso „Tramtatulis“ koordinatoriumi Šiaulių mieste, 2023 m. kovo 9 d. 14 val. kviečia visus dalyvauti vietiniame rate.
Tai konkursas, kuriame gali dalyvauti vaikai ir jaunimas nuo 3 iki 19 metų.
Jo tikslas – skatinti vaikus ir moksleivius domėtis savo krašto tradicine kultūra, suvokti jos vertę, ugdyti pavienius jaunuosius liaudies dainų, sakytinės kūrybos, instrumentinės muzikos atlikėjus.
Renginio trukmė: ~2 val.

Renginys nemokamas
